Flickr .td_uid_2_613c8bfef1188_rand.td-a-rec-img{text-align:left}.td_uid_2_613c8bfef1188_rand.td-a-rec-img img{margin:0 auto 0 0} L-eks Ministru tas-Saħħa Franċiża Agnès Buzyn qed tiġi investigata formalment tal-mod kif mexxiet waqt il-pandemija tal-Covid-19. Il-prosekuturi qalu li qed jinvestigawha talli pperikolat il-ħajja tan-nies, wara li ħalliet il-kariga tagħha fi Frar tal-2020 biex tipprova tilħaq Sindku ta' Pariġi, għan li ma rnexxiex. Il-gazzetta Franċiża Le Monde rrappurtat li Buzyn jaf taffaċċja akkuża oħra li ma rnexxilhiex tiġġieled diżastru bħalma kienet l-imxija tal-coronavirus. Qorti governattiva speċjali li taħdem fuq il-ksur ta' etika għandha tiddeċiedi hux se jittieħdu passi kontra l-eks Ministru. Dan hu wieħed mill-ewwel każijiet fid-dinja li fih Ministru se tinżamm kontabbli legalment tal-mod kif ħadmet waqt il-pandemija. Fil-qorti lbieraħ, l-eks Ministru qalet li tilqa' ċ-ċans biex tispjega ruħha u tistabbilixxi l-verità. Buzyn, li kienet tabiba, sikwit ġiet kritikata tal-mod kif ikkummentat fuq il-coronavirus fil-bidu li tfaċċa. F'Jannar tal-2020, hija qalet li prattikament ma kien hemm l-ebda riskju li jkun impurtat il-Covid-19 mill-belt Ċiniża fejn oriġina. Imbagħad qalet li r-riskju li jinxtered il-virus huwa żgħir ħafna. Xahar wara, hija kkontradiet dak li qalet billi qalet li t-tsunami għadu jrid jiġi. F'Lulju Fi Franza eluf jipprotestaw kontra l-health pass .td_uid_3_613c8bfef1611_rand.td-a-rec-img{text-align:left}.td_uid_3_613c8bfef1611_rand.td-a-rec-img img{margin:0 auto 0 0}